Covid-19-statistieke: Minste nuwe gevalle sedert Desember‘n Gesondheidswerker maak gereed om ‘n vrou in Parkview, Johannesburg, vir Covid-19 te toets. (Foto: Luca Sola/AFP) Suid-Afrika het Saterdag die minste nuwe Covid-19-gevalle aangeteken sedert 14 Desember, toe die tweede golf van die pandemie begin momentum kry het. Volgens statistieke wat die departement van gesondheid Saterdagaand bekendgemaak het, het Suid-Afrika gister 5 297 nuwe gevalle van Covid-19 aangemeld. Altesaam 318 nuwe sterftes is aangemeld, die meeste hiervan in KwaZulu-Natal (115), gevolg deur die Oos-Kaap (85) en Gauteng (53). In die Wes-Kaap is 44 sterftes aangeteken, in Mpumalanga 15, in Noordwes ses en in die Noord-Kaap drie. Altesaam 43 951 mense het reeds sedert Maart verlede jaar in Suid-Afrika weens Covid-19 omgekom. Dit is steeds ŉ sterftekoers van slegs 3%, teenoor die huidige herstelkoers van 89%. Die getal aktiewe gevalle in Suid-Afrika neem ook steeds af en het Saterdag op 112 364 gestaan. Die provinsies met die meeste aktiewe gevalle is steeds KwaZulu-Natal (47 306), die Wes-Kaap (16 456) en Gauteng (12 509).